

VENDIM
Nr. 447, datë 22.5.2017

PËR SHPËRNDARJEN E FONDIT TË INVESTIMEVE PËR FUNKSIONIN E SHËRBIMIT TË MBROJTJES NGA ZJARRI DHE SHPËTIMIN NË DISA NJËSI TË VETËQEVERISJES VENDORE, PËR VITIN 2017

Në mbështetje pikës 2, të nenit 100, të Kushtetutës, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, të nenit 16, të ligjit nr.
130/2016, “Për buxhetin e vitit 2017”, të ligjit nr.
152/2015, “Për shërbimin e mbrojtjes nga zjarri dhe shpëtimin”,  të  ligjit  nr.  139/2015,  “Për vetëqeverisjen vendore”, dhe të pikës 76, të udhëzimit nr. 8, datë 13.1.2017, “Për zbatimin e buxhetit të vitit 2017”, me propozimin e ministrit të Punëve të Brendshme dhe të ministrit të Shtetit për Çështjet Vendore , Këshilli i Ministrave

VENDOSI:

1. Fondi për investime, për funksionin e Shërbimit të Mbrojtjes nga Zjarri dhe Shpëtimi, miratuar në buxhetin e vitit 2017, në shumën 20 000
000 (njëzet  milionë  lekë),  shpërndahet  për blerje
automjetesh dhe pajisjesh zjarrfikëse, sipas tabelës nr. 1, bashkëlidhur këtij vendimi.
2. Ngarkohen njësitë e vetëqeverisjes vendore, si
organ qendror blerës, për kryerjen e prokurimit të fondit limit, sipas pikës 1, të këtij vendimi, si shumë e fondeve për secilën prej bashkive përfituese.
3.   Fondet   e  papërdorura,   të   mbetura   pas
përfundimit të procesit të prokurimit dhe lidhjes së kontratave, sipas pikës 2, të këtij vendimi, rishpërndahen për bashkitë e tjera, me vendim të Këshillit të Ministrave.
4. Ngarkohen Ministria e Punëve të Brendshme, Ministria e Financave, ministri i Shtetit për Çështjet Vendore dhe njësitë e vetëqeverisjes vendore përfituese për zbatimin e këtij vendimi.
Ky vendim hyn në fuqi pas botimit në Fletoren
Zyrtare.
ZËVENDËSKRYEMINISTRI
Niko Peleshi


TABELA NR. 1
SHPËRNDARJA E FONDIT TË INVESTIMEVE PËR FUNKSIONIN E SHËRBIMIT TË MZSH-SË PËR 5 NJËSI TË VETËQEVERISJES VENDORE, PËR BLERJE AUTOMJETESH  DHE PAJISJESH ZJARRFIKËSE

	Bashkitë
	Emërtimi i investimit
	Vlera

	
	
	

	Shijak
	Blerje (automjete dhe pajisje zjarrfikëse).
	4 000 000 lekë

	Divjakë
	Blerje (automjete dhe pajisje zjarrfikëse).
	4 000 000 lekë

	Këlcyrë
	Blerje (automjete dhe pajisje zjarrfikëse).
	4 000 000 lekë

	Ura Vajgurore
	Blerje (automjete dhe pajisje zjarrfikëse).
	4 000 000 lekë

	Fushë Arëz
	Blerje (automjete dhe pajisje zjarrfikëse).
	4 000 000 lekë

	Totali
	
	20 000 000 lekë




